paragraph_text: Junichiro Koizumi, japanski premijer od 2001. do 2006. posjećivao je hram svake godine, ukupno 6 puta, što je uzrokovalo brojne diplomatske proteste i probleme u odnosima sa susjedima posebice Kinom. Kineski ministar vanjskih poslova Li Zhaoxing je 2005. na skupu u Južnoj Koreji izjavio da se Koizumijevi posjeti jednaki onima kada bi njemački političari posjećivali mjesta posvećena štovanju Hitlera i nacista. Japanski premijer Yasuo Fukuda je izjavio da nikad nije posjetio hram što je pozdravljeno od japanskih susjeda. Ipak 2008. su 62 člana Fukudine Liberalno demokratske stranke i Nove narodne stranke posjetila hram.